রফিকুল ইসলাম ফুলাল ॥ চাকুরি ক্ষেত্রে দশম গ্রেড প্রদান ও বাস্তবায়ন, ডিপ্লোমা মেডিকেল এডুকেশন বোর্ড বাস্তবায়ন এবং স্থগিতকৃত নিয়োগ চালুকরণের ৩ দফা দাবীতে অবস্থান ধর্মঘট ও স্মারকলিপি প্রদান করেছে বঙ্গবন্ধু মেডিকেল টেকনোলজিষ্ট (চিকিৎসা প্রযুক্তিবিদ) পরিষদ ও বাংলাদেশ মেডিকেল টেকনোলজিষ্ট এসোসিয়েশন দিনাজপুর শাখা। রোববার দিনাজপুর সিভিল সার্জন কার্যালয় প্রাঙ্গণে অনুষ্ঠিত এ অবস্থান ধর্মঘট ও স্মারকলিপি প্রদান কর্মসূচীতে নেতৃত্ব দেন বিএমটিপি’র সভাপতি মোঃ তানভীর চৌধুরী, সাধারণ সম্পাদক মোঃ মোস্তফা হাবীব, সাংগঠনিক সম্পাদক মোঃ আতিকুর রহমান, সদস্য মোঃ দুলাল হোসেন, মোঃ ডামিউল ইসলাম নাহিদ, মোঃ মামুন, কনেল চন্দ্র রায়, ফরহাদ হোসেন প্রমূখ।